Ukrainas iebrukums Kurskas apgabalā (2024)
Ukrainas iebrukums Kurskas apgabalā sākās naktī no 2024. gada 5. uz 6. augustu kā atbildes reakcija Krievijas 2022. gadā sāktajam uzbrukumam Ukrainai. Ukrainas bruņotie spēki šķērsoja Krievijas—Ukrainas robežu un pakāpeniski ieņēma aptuveni 1000 km² lielu teritoriju Kurskas apgabalā, tostarp Sudžu un vairākas citas apgabala apdzīvotās vietas. Ukrainas iebrukuma laikā notika Ukrainas bruņoto spēku sadursmes ar Krievijas robežsargiem un atsevišķām Krievijas bruņoto spēku vienībām.